Úrslitið á botnlinjuni øktist við góðum 17 mió í fjør í mun til undanfarna ár. Í leiðslufrágreiðingini stendur m. a.: Sp/f Framherji eigur og rekur tvey uppsjóvarskip, eitt verksmiðjuskip og trý línuskip. Uppsjóvarskipini eru M/S Fagraberg og M/S Høgaberg, sum fiska pelagisk fiskasløg. Akraberg FD 10 er eitt verksmiðjuskip og fiskar fyri tað mesta tosk í Barentshavinum. Harafturat eigur felagið línuskipið Skørin og frystilínuskipini Stapin og Jógvan I. Felagið eigur saman við øðrum fiskavirkini P/F Faroe Origin og P/F Pelagos, ið virkar uppsjóvar fisk. Umframt hetta eigur felagið onnur partabrøv. Konsern: Ársins nettosøla er 514,3 mió. kr. ímóti 516,6 mió. kr. síðsta ár. Úrslitið eftir skatt er 85 mió kr, ímóti 71.6 mió. kr. síðsta ár. Leiðslan metir ársúrslitið vera nøktandi. Tøki peningurin er í 2020 hækkaður við 19.7 mió kr. frá 70.2 mió. kr. til 90 mió. kr. Móðurfelag: Ársins nettosøla er 300.2 mió kr. ímóti 278.1 mió. kr. síðsta ár. Úrslitið eftir skatt er 81 mió kr. ímóti 63.6 mió kr. síðsta ár. Leiðslan metir ársúrslitið vera nøktandi. Tøki peningurin er í 2020 øktur við 7.7 mió. kr., frá 42.3 t. kr. til 50.0 mió kr.